open-index/open-wikipedia-markdown huggingface dataset:
কাজিরাঙ্গা বিশ্ববিদ্যালয়

**অসম কাজিরাঙ্গা বিশ্ববিদ্যালয়**
 ২০১২ সালে *অসম কাজিরাঙ্গা বিশ্ববিদ্যালয় বিধি, ২০১২* অনুসারে আসামের যোরহাটত স্থাপিত একটি ব্যক্তিগত বিশ্ববিদ্যালয়। *অসম ব্যক্তিগত বিশ্ববিদ্যালয় বিধি,২০০৭*র মতে বিশ্ববিদ্যালয়টি স্থাপন করা হয়েছিল।

## শিক্ষা
বিশ্ববিদ্যালয়টি অভিযান্ত্রিক, ব্যবস্থাপনা, কম্পিউটার বিজ্ঞান এবং মৌলিক বিজ্ঞান বিষয়ে বিভিন্ন পাঠ্যক্রম চালায়। এটি চারটি প্রতিষ্ঠানে গঠিত
* বাণিজ্য বিদ্যালয়
** MBA, BBA, BBA (Global, BCom and Integrated MBA)
* অভিযান্ত্রিক এবং প্রযুক্তিবিদ্যা বিদ্যালয় **M.Tech, B.Tech and Integrated MTech and Integrated MBA (with B.Tech)
* মৌলিক বিজ্ঞান বিদ্যালয়
** MSc (Physics), MSc (Chemistry), MSc (Mathematics) and Integrated MSc in Physics, Chemistry and Mathematics)
* কম্পিউটার বিজ্ঞান বিদ্যালয়
** MSc (IT) and Integrated MSc (IT)

থাম্ব|বাম|কাজিরাঙ্গা বিশ্ববিদ্যালয়

## সহযোগিতা
কাজিরাঙ্গা বিশ্ববিদ্যালয়ে যুক্তরাষ্ট্রের কারডিফ মেট্রোপলিটান বিশ্ববিদ্যালয় এবং প্লাইমাউথ বিশ্ববিদ্যালয়ের সাথে শিক্ষা, অধ্যাপক এবং ছাত্র-ছাত্রীর আদান-প্রদান করা বোঝাপড়ার চুক্তি স্বাক্ষর করেছে।
২০১১ সালে চাম হিগিনবটম কৃষি, প্রযুক্তিবিদ্যা এবং বিজ্ঞান প্রতিষ্ঠান কাজিরাঙ্গা বিশ্ববিদ্যালয়ের সাথে বোঝাপড়ার এবং সহযোগিতার চুক্তিতে সই করা প্রথম ভারতীয় বিশ্ববিদ্যালয়। প্রতি বছরে কাজিরাঙ্গা বিশ্ববিদ্যালয়ের U MBAর ছাত্র-ছাত্রীকে সিঙ্গাপুরস্থিত নানয়াং প্রযুক্তিবিদ্যা বিশ্ববিদ্যালয়ে এক মাসের জন্য নিয়ে যাওয়া হয়। বিশ্ববিদ্যালয়টি অভিযান্ত্রিক ছাত্র-ছাত্রীর প্রশিক্ষণের জন্যও বিভিন্ন উদ্যোগের সাথে সহযোগিতা স্থাপন করেছে।
## তথ্যসূত্র

## বহিঃসংযোগ
* কাজিরাঙ্গা বিশ্ববিদ্যালয় 

বিষয়শ্রেণী:আসামের বিশ্ববিদ্যালয় ও কলেজ
বিষয়শ্রেণী:২০১২-এ আসামে প্রতিষ্ঠিত
বিষয়শ্রেণী:আসামের বিশ্ববিদ্যালয়
বিষয়শ্রেণী:২০১২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ভারতের বেসরকারি বিশ্ববিদ্যালয়
বিষয়শ্রেণী:যোরহাট জেলার শিক্ষাপ্রতিষ্ঠান
বিষয়শ্রেণী:যোরহাট জেলা
চৌধুরী মাহমুদ হাসান

**চৌধুরী মাহমুদ হাসান** একজন বাংলাদেশী ন্যাচারাল প্রডাক্ট  রসায়ন বিশেষজ্ঞ এবং প্রাক্তন উপাচার্য  মানারাত ইন্টারন্যাশনাল ইউনিভার্সিটি। তিনি ঢাকা বিশ্ববিদ্যালয় ফার্মেসী বিভাগের প্রাক্তন সভাপতি ও ডীন হিসেবে দায়িত্ব পালন করেছেন। এছাড়াও তিনি বাংলাদেশ বিজ্ঞান ও শিল্প গবেষণা পরিষদ সভাপতির দায়িত্ব পালন করেছেন।

## শিক্ষা
তিনি ১৯৭৩ সালে ঢাকা বিশ্ববিদ্যালয় থেকে ফার্মাসি থেকে স্নাতক ও ১৯৭৪ স্নাতকোত্তর ডিগ্রি লাভ করেন। পরবর্তীতে কমনওয়েলথ বৃত্তি নিয়ে তিনি ১৯৮২ সালে যুক্তরাজ্যের স্ট্রাথক্লাইড বিশ্ববিদ্যালয় থেকে পিএইচডি শেষ করেন। এ পর্যন্ত তিনি ২৬৫ টিরও বেশি পর্যালোচিত নিবন্ধ প্রকাশ করেছেন বৈজ্ঞানিক জার্নালে।

## কর্মজীবন

* ফেলো, বাংলাদেশ বিজ্ঞান একাডেমি।
* ফেলো রয়্যাল সোসাইটি অফ কেমিস্ট্রি, যুক্তরাজ্য
* চেয়ারম্যান, ফার্মাসি বিভাগ, ঢাকা বিশ্ববিদ্যালয়, বাংলাদেশ, জুন ১৯৯৩ থেকে ১৪ জুলাই ১৯৯৩ পর্যন্ত।
* পরিচালক, ওষুধ প্রশাসন অধিদপ্তর, স্বাস্থ্য ও পরিবার কল্যাণ মন্ত্রানালয়, গণপ্রজাতন্ত্রী বাংলাদেশ সরকার, ১৯৯৩ সালের ১৫ জুলাই থেকে ১৯৯৩ সালের ৯ জানুয়ারী পর্যন্ত।
* ডিন, ফার্মাসি অনুষদ, ঢাকা বিশ্ববিদ্যালয়, বাংলাদেশ, ১ অক্টোবর ১৯৯৯ থেকে ২০ ডিসেম্বর ২০০৩ পর্যন্ত।
* চেয়ারম্যান, বাংলাদেশ বৈজ্ঞানিক ও শিল্প গবেষণা কাউন্সিল (বিসিএসআইআর), ১১ আগস্ট ২০০ থেকে ১০ আগস্ট ২০০৮.
*উপাচার্য, মানারাত ইন্টারন্যাশনাল ইউনিভার্সিটি , ঢাকা, বাংলাদেশ, ১৩ অক্টোবর ২০১২ থেকে ২০১৬ পর্যন্ত। 

## পুরস্কার
* স্বর্ণপদক, হাকিম হাবিবুর রহমান ২০০৩, ঔষধি উদ্ভিদ গবেষণা ক্ষেত্রে অসামান্য অবদানের জন্য।
* স্বর্ণপদক, বাংলাদেশ বিজ্ঞান একাডেমি  উদ্ভিদ পণ্য রসায়ন ক্ষেত্রে গুরুত্বপূর্ণ অবদানের জন্য, জৈবিক বিজ্ঞান (সিনিয়র গ্রুপ)
* স্বর্ণপদক চন্দ্রবতির ২০০৭ বিজ্ঞানে অসামান্য অবদানের জন্য।
* স্বর্ণপদক অতীশ দীপঙ্কর ২০০৮ বিজ্ঞানের অসামান্য অবদানের জন্য।

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫৩-এ জন্ম
বিষয়শ্রেণী:বাংলাদেশী শিক্ষায়তনিক
বিষয়শ্রেণী:মানারাত ইন্টারন্যাশনাল ইউনিভার্সিটির উপাচার্য
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:স্ট্র্যাথক্লাইড বিশ্ববিদ্যালয়ের প্রাক্তন শিক্ষার্থী
ইয়ানোস কাদার

থাম্ব|200px|ইয়ানোস কাদার কুচকাওয়াজ এ
**ইয়ানোস কাদার** (২৬ মে ১৯১২ - ৬ জুলাই ১৯৮৯) একজন হাঙ্গেরীয় কমিউনিস্ট নেতা এবং ১৯৮৮ সালে অবসর গ্রহণের আগ পর্যন্ত ১৯৫৬ সাল থেকে দেশের রাষ্ট্রপতি ছিলেন। তিনি হাঙ্গেরীয় সমাজতান্ত্রিক শ্রমিক দল এর সাধারণ সম্পাদক ছিলেন। সাধারণ সম্পাদক হিসাবে আপনার মেয়াদটি হাঙ্গেরীয় গণপ্রজাতন্ত্র এর বেশিরভাগ সময় জুড়েছিল। কাদার বয়সের কারণে এবং স্বাস্থ্যের অবনতি ও রাজনৈতিক দক্ষতা হ্রাসের কারণে ১৯৮৮ সালে তিনি দলের সাধারণ সম্পাদক পদ থেকে অবসর গ্রহণ করেছিলেন এবং বেশিরভাগ সংস্কারক নিয়ে গঠিত একটি তরুণ প্রজন্ম দায়িত্ব গ্রহণ করেছিলেন।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:হাঙ্গেরির প্রধানমন্ত্রী
বিষয়শ্রেণী:সাম্যবাদী শাসক
বিষয়শ্রেণী:সোভিয়েত ইউনিয়নের সহযোগী
বিষয়শ্রেণী:সোভিয়েত ইউনিয়নের বিদেশী বীর
বিষয়শ্রেণী:লেনিন শান্তি পুরস্কার প্রাপক
বিষয়শ্রেণী:স্নায়ুযুদ্ধের ব্যক্তি
আদৃত রায়

**আদৃত রায়** হলেন একজন ভারতীয় চলচ্চিত্র অভিনেতা।তিনি বর্তমানে মিঠাই ধারাবাহিকে জনপ্রিয়।

## জীবনী
আদৃত রায় লা মার্টিনিয়েরে কলকাতায় পড়াশোনা করেছেন। ২০১৮ সালে তার অভিনীত প্রথম চলচ্চিত্র *[[নূর জাহান (চলচ্চিত্র)|নূর জাহান]]* মুক্তি পায়। ২০১৯ সালে তার অভিনীত *[[প্রেম আমার ২]]* ও *পরিণীতা* মুক্তি পেয়েছে। তার অভিনীত *[[পাসওয়ার্ড (২০১৯-এর ভারতীয় চলচ্চিত্র)|পাসওয়ার্ড]]* চলচ্চিত্রটিও ২০১৯ সালে মুক্তি পেয়েছিল।

## চলচ্চিত্র তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:কলকাতার অভিনেতা
বিষয়শ্রেণী:২১শ শতাব্দীর ভারতীয় অভিনেতা
শহীদ স্মৃতি মহিলা মহাবিদ্যালয়

**শহীদ স্মৃতি মহিলা মহাবিদ্যালয়** বাংলাদেশের খুলনা জেলার একটি উচ্চ শিক্ষাপ্রতিষ্ঠান। বাংলাদেশের স্বাধীনতা যুদ্ধ ও বাংলা ভাষা আন্দোলনের শহীদদের স্মৃতির প্রতি শ্রদ্ধা জানিয়ে এই প্রতিষ্ঠানটি স্থাপন করা হয়।

## অবস্থান
ভদ্রা নদীর তীরে অবস্থিত এই শিক্ষাপ্রতিষ্ঠানটির অবস্থান বাংলাদেশের দক্ষিণ-পশ্চিমাঞ্চলের খুলনা বিভাগের খুলনা জেলার ডুমুরিয়া উপজেলা সদরে।

## ইতিহাস
ডুমুরিয়া উপজেলার নারী শিক্ষা বিকাশের লক্ষ্যে  ১৯৯৪ সালের ২৪ জুন তৎকালীন ডুমুরিয়ার স্থানীয় সামাজিক, সাংস্কৃতিক ও রাজনৈতিক সংগঠনের নেতৃবৃন্দের সহযোগিতায় এই কলেজটি প্রতিষ্ঠা লাভ করে।  প্রতিষ্ঠাকালীন অধ্যক্ষ শেখ মোয়াজ্জেম হোসেন ; সাংস্কৃতিক সংগঠক হারুন অর রশীদ খান কে সাথে নিয়ে এই কলেজের কার্যক্রম শুরু করেন। 
সমাজসেবক মোল্লা আবুল কাশেম কলেজটির প্রতিষ্ঠাতা সদস্য।
কলেজটি ১৯৯৫ খ্রিষ্টাব্দে উচ্চ মাধ্যমিক ও ২০০০ সালে ডিগ্রি পর্যায়ে স্বীকৃতি লাভ করে।

## শিক্ষা কার্যক্রম
প্রতিষ্ঠালগ্ন থেকে এ মহাবিদ্যালয়ে উচ্চ মাধ্যমিক পর্যায়ে - মানবিক, বাণিজ্য ও বিজ্ঞান শাখা খোলা হয় এবং শিক্ষার পাঠ্য বিষয় হিসাবে এতে সংযুক্ত হয় -বাংলা, ইংরেজি, ইতিহাস, ইসলামের ইতিহাস, অর্থনীতি, পৌরনীতি, যুক্তিবিদ্যা, সমাজকল্যাণ, মনোবিজ্ঞান, সংস্কৃত, ইসলামী শিক্ষা, ভূগোল, কৃষি শিক্ষা, পদার্থ, জীববিদ্যা, উচ্চতর গণিত ও বাণিজ্য বিভাগের সকল বিষয়। এছাড়া ডিগ্রি পর্যায়ে - মানবিক ও সামাজিক বিজ্ঞান শাখায়- ইতিহাস, ইসলামের ইতিহাস, অর্থনীতি, রাষ্ট্রবিজ্ঞান, দর্শন, ইসলামী শিক্ষা, ভূগোল, সংস্কৃত বিষয় রয়েছে। বর্তমানে মহিলা কলেজটিতে ছয় শতাধিক ছাত্রী অধ্যয়নরত রয়েছে।

## তথ্যসূত্র

বিষয়শ্রেণী:খুলনা জেলার মহাবিদ্যালয়
বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ বাংলাদেশে প্রতিষ্ঠিত
মোহাম্মদ রেজওয়ান খান

**মোহাম্মদ রেজওয়ান খান** একজন বাংলাদেশী শিক্ষাবিদ এবং ইউনাইটেড ইন্টারন্যাশনাল ইউনিভার্সিটি প্রাক্তন উপাচার্য  । তিনি বাংলাদেশ বিজ্ঞান একাডেমি পুরস্কার প্রাপ্ত  ।

## শিক্ষা ও কর্মজীবন
খান ১৯৮০ সালে বাংলাদেশ প্রকৌশল বিশ্ববিদ্যালয় (বুয়েট) থেকে স্নাতকোত্তর শেষ করেছেন। তিনি ১৯৮৩ এবং ১৯৮৬ সালে বিশ্ববিদ্যালয় কলেজ লন্ডন থেকে এমএস এবং পিএইচডি অর্জন করেছেন।  

খান ১৯৮০ সাল থেকে ২০০৫ সাল পর্যন্ত বুয়েটের বৈদ্যুতিক ও ইলেকট্রনিক্স ইঞ্জিনিয়ারিং বিভাগে অনুষদের সদস্য হিসাবে দায়িত্ব পালন করেছেন  ।  খানকে ২০১৭-২০১৮ সালের ডিসি পাওয়ার সিস্টেমে গবেষণা কাজের জন্য আইইইইর বিশিষ্ট প্রভাষক হিসাবে নির্বাচিত করা হয়েছিল। তিনি আরইআরইডিডি প্রকল্পের আওতায় (বাংলাদেশ সরকার ও বিশ্বব্যাংক যৌথভাবে অর্থায়িত) অধীনে বাংলাদেশে সৌর হোম সিস্টেম জনপ্রিয় করার ক্ষেত্রে অবদান রেখেছেন।

## পুরস্কার
*স্বর্নপদক বাংলাদেশ বিজ্ঞান একাডেমি (২০০৫)
*প্রধানমন্ত্রীর পুরস্কার (২০০৫)
* ৪৫তম আন্তর্জাতিক সরঞ্জাম প্রযুক্তিগত সম্মেলনে ডানা চেস মেমোরিয়াল পুরস্কার (১৯৯৪) 

## তথ্যসূত্র

বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:জীবিত ব্যক্তি
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:বাংলাদেশী প্রকৌশলী
খোকসা

thumb|খোকসা পৌরসভার মহল্লা জিওকোড ম্যাপ

**খোকসা** বাংলাদেশের খুলনা বিভাগের অন্তর্গত কুষ্টিয়া জেলায় গড়াই নদীর তীরবর্তী একটি শহর। এটি খোকসা উপজেলার একমাত্র শহর। দুর্গাপুজার প্রতিমার জন্য খোকসা বিশেষ ভাবে পরিচিত।

## নামকরণ
খোকসা নামের উৎপত্তি কিভাবে হয়েছে থেকে তার সঠিক ইতিহাস পাওয়া যায় না। তবে শোনা যায় যে, খোকা শাহ নামের এক সাধকের নাম থেকে খোকসা নামের উৎপত্তি হয়েছে। আবার অনেকের মতে খোকসা নামক গাছের থেকে খোকসা নামের উৎপত্তি।

## শিক্ষাব্যবস্থা
খোকসায় ২টি কলেজ ও ২টি মাধ্যমিক বিদ্যালয় রয়েছে।

### কলেজ

* খোকসা সরকারি কলেজ
* আলহাজ্ব সাইদুর রহমান মন্টু মহিলা কলেজ

### মাধ্যমিক বিদ্যালয়

* খোকসা জানিপুর সরকারি পাইলট মাধ্যমিক বিদ্যালয়
* খোকসা জানিপুর পাইলট মাধ্যমিক বালিকা বিদ্যালয়

## যোগাযোগ ব্যবস্থা
খোকসা কুষ্টিয়া–ঢাকা মহাসড়কের পাশে অবস্থিত। কুষ্টিয়া থেকে দুরত্ব , নিকটবর্তী শহর কুমারখালী থেকে দুরত্ব  ও পাংশা থেকে দুরত্ব । রাজধানী ঢাকার সাথে সড়কপথের পাশাপাশি রেলপথ যোগাযোগ করা যায়। শহরের পাশে শমসপুরে ব্রিটিশ আমলে প্রতিষ্ঠিত খোকসা রেলওয়ে স্টেশন রয়েছে।

## আরও দেখুন

* কুমারখালী

## তথ্যসূত্র


বিষয়শ্রেণী:বাংলাদেশের শহর
বিষয়শ্রেণী:কুষ্টিয়া জেলার জনবহুল স্থান
বিষয়শ্রেণী:গড়াই নদী
টেড টাইলার

**এডউইন টেড জেমস টাইলার** (; জন্ম: ১৩ অক্টোবর, ১৮৬৪ - মৃত্যু: ২৫ জানুয়ারি, ১৯১৭) ওরচেস্টারশায়ারের কিডারমিনস্টার এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন **টেড টাইলার**।

## প্রথম-শ্রেণীর ক্রিকেট
১৮৯১ সাল থেকে ১৯০৭ সাল পর্যন্ত টেড টাইলারের প্রথম-শ্রেণীর খেলোয়াড়ী জীবন চলমান ছিল। ১৮৯১ সালে সমারসেট দলকে প্রথম শ্রেণীর ক্রিকেটে উত্তরণে যথেষ্ট অবদান রাখেন। পরবর্তীতে মৌসুমগুলোয় এসএমজে উডস ও লিওনেল প্যালেরিটকে সাথে নিয়ে সমারসেটের স্মরণীয় বোলিং আক্রমণ গড়ে তুলেছিলেন। সেরা ব্যাটসম্যানেরাও তাকে বেশ সমীহ করে চলতেন। ব্যক্তিগতভাবে তিনি বেশ জনপ্রিয় ছিলেন। তবে, উইলফ্রেড রোডস ও কলিন ব্লাইদের সমকক্ষ হতে পারেননি তিনি।

খেলোয়াড়ী জীবনের শুরুতে কিডারমিনস্টার ক্লাবের পক্ষে খেলেন। ১৮৮৫ ও ১৮৮৬ সালে ওরচেস্টারশায়ার প্রথম একাদশের প্রতিনিধিত্ব করেন। তন্মধ্যে, ১৮৮৫ সালে বল হাতে বেশ সফলতার স্বাক্ষর রাখেন। এরপর সমারসেটের সাথে যুক্ত হন ও স্লো বোলার হিসেবে যথেষ্ট সুনাম কুড়ান।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন টেড টাইলার। ২১ মার্চ, ১৮৯৬ তারিখে কেপটাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৮৯৫-৯৬ মৌসুমে দক্ষিণ আফ্রিকা গমন করেন। এ সফরেই নিজস্ব একমাত্র টেস্টে অংশগ্রহণ করেছিলেন টেড টাইলার।

২৫ জানুয়ারি, ১৯১৭ তারিখে ৫২ বছর বয়সে সমারসেটের নর্থ টাউন এলাকায় টেড টাইলারের দেহাবসান ঘটে।

## তথ্যসূত্র

## আরও দেখুন
* আর্থার মোল্ড
* লিওনেল প্যালেরিট	
* এক টেস্টের বিস্ময়কারী
* সাসেক্স কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

## বহিঃসংযোগ

* 
* 

বিষয়শ্রেণী:১৮৬৪-এ জন্ম
বিষয়শ্রেণী:১৯১৭-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইনিংসে ১০ উইকেট লাভকারী ক্রিকেটার
বিষয়শ্রেণী:ওয়েস্ট অব ইংল্যান্ডের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:লর্ড হক একাদশের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
রেখার বর্ধিতাংশ

সমতলীয় জ্যামিতিতে কোন বহুভুজের কোন বাহুকে এর যেকোন প্রান্তের দিকে ঐ বাহু বরাবর বর্ধিত করা হলে প্রাপ্ত রেখা বা রেখাংশই ঐ বাহুর বর্ধিতাংশ। কোন বহুভুজের বাহুকে বাহুটি বরাবর এর উভয় প্রান্তের দিকে অসীম পর্যন্ত বর্ধিত করা যায়।

নিচে বিভিন্ন বহুভুজের ক্ষেত্রে বাহুর বর্ধিত অংশ নিয়ে আলোচনা করা হল:

## ত্রিভুজ
স্থূলকোণী ত্রিভুজে, যে কোন সূক্ষকোণের শীর্ষ থেকে বিপরীত বাহুর উপর অঙ্কিত লম্বরেখা তথা উচ্চতা রেখা ঐ বাহুর বর্ধিত অংশকে ছেদ করে।

যে কনিক কোন ত্রিভুজের শীর্ষত্রয় দিয়ে গমন করে তাকে সারকামকনিক (circumconic) এবং যে কনিক ত্রিভুজের বাহুত্রয় দ্বারা (সম্ভাব্য ক্ষেত্রে বাহুগুলোর বর্ধিত অংশ দ্বারা) অন্তর্লিখিত তাকে ইনকনিক (inconic) বলা হয়। যে উপবৃত্ত কোন ত্রিভুজের বাহু তিনটিকে স্পর্শ করে তাকে অর্থাৎ ত্রিভুজের অন্তর্লিখিত উপবৃত্তকে আন্তঃত্রিভুজ উপবৃত্ত (inellipse) বলা হয়। ত্রিভুজের অন্তঃবৃত্ত হল আন্তঃত্রিভুজ উপবৃত্তের সরলতম উদাহরণ। কোন ত্রিভুজের অন্তঃবৃত্ত এবং এর আন্তঃত্রিভুজ উপবৃত্ত নয় এমন ইনকনিকসমূহ ত্রিভুজটির একটি বাহুকে এবং অপর দুইবাহুর বর্ধিত অংশকে বাহ্যিকভাবে স্পর্শ করে (বহিঃস্পর্শক)।

## বহিঃস্পর্শকীয় চতুর্ভুজ

কোন চতুর্ভুজের বাহু চারটিকে বর্ধিত করা হলে যদি এরা কোন বৃত্তের স্পর্শক হয় তবে এই চতুর্ভুজটি বহিঃস্পর্শকীয় চতুর্ভুজ। বহিঃস্পর্শকীয় চতুর্ভুজের বহিঃকেন্দ্র অর্থাৎ স্পর্শক বৃত্তের কেন্দ্র (*E*) ছয়টি কোণের সমদ্বিখণ্ডক রেখার ছেদবিন্দুতে অবস্থান করে। এই সমদ্বিখণ্ডক রেখাগুলোর মধ্যে দুটি রেখা চতুর্ভুজটির *BAD* ও *BCD* বিপরীত অন্তকোণদ্বয়ের সমদ্বিখণ্ডক, দুটি রেখা *ADC* ও *ABC* কোণের সম্পূরক (বহিস্থ) কোণদুটির সমদ্বিখণ্ডক এবং অপর দুটি রেখা AD ও BC বাহুর বর্ধিতাংশ এবং DC ও AB বাহুর বর্ধিতাংশ যে দুটি কোণ উৎপন্ন করে তাদের সম্পূরক কোণদুটির সমদ্বিখণ্ডক।

## ষড়ভুজ

প্যাসকেলের উপপাদ্য অনুসারে কোন কনিক যেমন— উপবৃত্ত, পরাবৃত্ত অথবা অধিবৃত্তের উপর স্বাধীনভাবে নির্বাচিত ছয়টি বিন্দুকে যে কোন ক্রমানুসারে রেখাংশের মাধ্যমে সংযুক্ত করে একটি ষড়ভুজ গঠন করা হলে ষড়ভুজটির তিন জোড়া বিপরীত বাহু (প্রয়োজনে বাহুর বর্ধিত অংশ) একটি সরল রেখা বরাবর তিনটি বিন্দুতে মিলিত হয়। এ রেখাটি ষড়ভুজটির প্যাসকেল রেখা।
## তথ্যসূত্র

বিষয়শ্রেণী:প্রাথমিক জ্যামিতি
বিষয়শ্রেণী:একটি ত্রিভুজের জন্য সংজ্ঞায়িত সরল রেখা
হাওড়া-মালদা টাউন ইন্টারসিটি এক্সপ্রেস (ভায়া- রামপুরহাট)

১৩০১১/১২ হাওড়া-মালদা টাউন **ইন্টারসিটি এক্সপ্রেস** হল একটি এক্সপ্রেস ট্রেন, যা ভারতীয় রেলের অন্তর্গত পূর্ব রেল জোনের  হাওড়া জংশন ও মালদা টাউন মধ্যে চলাচল করে।

এটি হাওড়া জংশন থেকে মালদা টাউন পর্যন্ত ট্রেন সংখ্যা ১৩০১১ এবং বিপরীত দিকে ট্রেন সংখ্যা ১৩০১২ হিসাবে পরিচালনা করা হয় পশ্চিমবঙ্গ ও ঝাড়খণ্ড রাজ্যে মধ্য দিয়ে।

## কোচ
১৩০১০/১২ হাওড়া মালদা টাউন **ইন্টারসিটি এক্সপ্রেসে** বর্তমানে ২ টি এসি চেয়ার গাড়ি, ২ টি দ্বিতীয়  শ্রেণির আসন বিশিষ্ট কোচ, ১৪ টি অ-সংরক্ষিত/জেনারেল কোচ এবং ২ টি জেনারেটর কোচ রয়েছে। এটি প্যান্ট্রি গাড়ির কোচ বহন করে না।

ভারতের বেশিরভাগ ট্রেন পরিষেবাদির রীতি অনুসারে, চাহিদার উপর নির্ভর করে ভারতীয় রেলের বিবেচনার ভিত্তিতে কোচ বিন্যাস সংশোধন করা যেতে পারে।

## পরিষেবা
১৩০১১ হাওড়া মালদা টাউন **আন্তঃনগর এক্সপ্রেস** ০৭ ঘণ্টা ২৫ মিনিটে ৩৪০ কিলোমিটারের দূরত্ব অতিক্রম করে এবং এই পথে ট্রেনের গড় গতি হল       এবং ০৬ ঘণ্টা ৫৫ মিনিটে &nbsp; মিনিট ১৩০১২ মালদা টাউন হাওড়া **ইন্টারসিটি এক্সপ্রেস** একই দূরত্ব অতিক্রম করে। এক্ষেত্রে ট্রেনের গড় গতি হল      ।

ট্রেনটির গড় গতি  নিচে, ফলে  ভারতীয় রেলওয়ের বিধি অনুসারে, এর ভাড়াতে সুপারফাস্টের অতিরিক্ত চার্জ অন্তর্ভুক্ত নয়।

## যাত্রাপথ
১৩০১০/১২ হাওড়া মালদা টাউন **আন্তঃনগর এক্সপ্রেস [[হাওড়া জংশন রেলওয়ে স্টেশন|হাওড়া জংশন]]** থেকে বর্ধমান জংশন, আহমদপুর জংশন, নলহাটি জংশন, নতুন ফারাক্কা জংশন হয়ে মালদা টাউনে পৌঁছায়। 
থাম্ব|হাওড়া মালদা টাউন আন্তঃনগর এক্সপ্রেস - এসি চেয়ার গাড়ি
[থাম্ব| হাওড়া [হাওড়া জংশন রেলওয়ে স্টেশন|জংশনে হাওড়া মালদা টাউন আন্তঃনগর এক্সপ্রেস ]]

## ইঞ্জিন
পূর্বে, হাওড়া ভিত্তিক ডাব্লুডিএম 3এ / ডাব্লুডিএম ৩ডি / ডাব্লুডিপি ৪ পুরো যাত্রা পথে ট্রেনটি পরিচালনা করত।

এই রুটটি এখন সম্পূর্ণ বৈদ্যুতিককরণ করা হয়েছে। ফলে  হাওড়া ভিত্তিক ভারতীয় লোকোমোটিভ শ্রেণীর ডব্লিউএপি -৪ বা ডাব্লুএপি -৭ ট্রেনটিকে পুরো যাত্রার জন্য শক্তি প্রদান করে।

## সময়
১৩০১১ হাওড়া মালদা টাউন **আন্তঃনগর এক্সপ্রেস** প্রতিদিন হাওড়া জংশন থেকে ছেড়ে একই দিন মালদা টাউন পৌঁছায়।

১৩০১২ মালদহ টাউন হাওড়া **ইন্টারসিটি এক্সপ্রেস** প্রতিদিন মালদহ টাউন ছেড়ে একই দিন হাওড়া জংশনে পৌঁছায়।

## তথ্যসূত্র

*  
*  
*  
*  
* 

## বহিঃসংযোগ

* 
* 
* 

বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:হাওড়ার রেল পরিবহন
বিষয়শ্রেণী:ঝাড়খণ্ডের রেল পরিবহন
সাহুল (মহাদেশ)

থাম্ব|সুন্দর ও সাহুলের মানচিত্র
**সাহুল** (ইংরেজি: Sahul) ছিল একটি প্রাগৈতিহাসিক মহাদেশ। অস্ট্রেলিয়া, নিউ গিনি, তাসমানিয়া ও সেরাম নিয়ে এই মহাদেশটি গঠিত হয়। প্রায় ১৮,০০০ বছর আগে সাহুল আংশিকভাবে নিমজ্জিত হয়ে পড়ে। আফ্রিকা পরিত্যাগ করে আদিম জনগোষ্ঠীর একটি অংশ সাহুল ও সুন্দায় এসে বসতি স্থাপন করে।

## আরও দেখুন
* সুন্দা (মহাদেশ) – দক্ষিণপূর্ব এশিয়ার মূল ভূখণ্ড ও সামুদ্রিক অঞ্চল অঞ্চল নিয়ে গঠিত প্রাগৈতিহাসিক মহাদেশ।

## তথ্যসূত্র

বিষয়শ্রেণী:অস্ট্রেলিয়া (মহাদেশ)
বিষয়শ্রেণী:মহাদেশ
বিষয়শ্রেণী:ঐতিহাসিক মহাদেশ
বিষয়শ্রেণী:ওশেনিয়া
বিষয়শ্রেণী:এশিয়া-প্রশান্ত মহাসাগরীয় অঞ্চল
বিষয়শ্রেণী:প্রশান্ত মহাসাগর
বিষয়শ্রেণী:দক্ষিণ মহাসাগর
বিষয়শ্রেণী:ভারত মহাসাগর
আজমীর জেলা

**আজমির জেলা** হল পশ্চিম ভারতের রাজস্থান রাজ্যের একটি প্রশাসনিক জেলা। আজমির হল এ জেলার সদরদপ্তর ও সবচেয়ে জনবহুল স্থান।

আজমির জেলার মোট আয়তন হল ৮,৪৮১ বর্গকিলোমিটার এবং এর মোট জনসংখ্যা হল ২,১৮০,৫২৬ জন (২০০১ সালের জনগণনা অনুসারে)।

## ভূগোল
আজমির জেলা রাজস্থান রাজ্যের মাঝামাঝিতে অবস্থিত। এ জেলা উত্তরে নাগৌর জেলা, পূর্বে জয়পুর ও টোন্ক জেলা, দক্ষিণে বিলওয়ারা জেলা এবং পশ্চিমে পালি জেলার সাথে সীমানা ভাগ করেছে।

## জনসংখ্যা

২০১১ সালের ভারতীয় জনগননার হিসাব মতে আজমির জেলার মোট জনসংখ্যা ছিল ২,৫৮১,৯৩৩ জন, যা আজমির জেলাকে ভারতের ১৬১তম (ভারতের ৬৪০টি জেলার মধ্যে) জনবহুল জেলায় পরিণত করেছে। এ জেলার জনসংখ্যার ঘনত্ব প্রতি কিলোমিটারে ৩০৫জন বসবাস করে (প্রতি মাইলে ৭৯০ জন)। ২০০১-২০১১ এর দশকে আজমিরের জনসংখ্যা বৃদ্ধির হার ছিল ১৮.৪৮%। জেলার নারী পুরুষ অনুপাত হল ৯৫০ নারীর বিপরীতে ১০০০ জন পুরুষ এবং শিক্ষার হার ৭০.৪৬%।

আজমির জেলায় তিনটি (হিন্দু ১,৮৬৭,০৪৪ জন, মুসলমান ২৪৪,৩৪১ জন, জেইন ৪৭,৮১২ জন) ধর্মের লোক বেশি বাস করে।

## প্রশাসন
আজমির জেলা চারটি উপজেলায় বিভক্ত (আজমির, বেওয়ার, কেকরি, কিষানগড়)। এ উপজেলাসমুহ আবার নয়টি তহশিলে বিভক্ত যথা- আজমির, বেওয়ার, ভিনাই, সারওয়ার, পিসানগান, টেনটোটি, নাসিরাবাদ, মাসুদা, কেকরি, কিষানগড়।

## তথ্যসূত্র


বিষয়শ্রেণী:রাজস্থানের জেলা
মিনহাজুল আবেদীন আফ্রিদি

**মিনহাজুল আবেদীন আফ্রিদি** (জন্ম: ৫ ফেব্রুয়ারি ২০০৩) একজন বাংলাদেশী ক্রিকেটার।  ২ ফেব্রুয়ারি ২০১৯ সালে তিনি রংপুর রাইডার্সের হয়ে ২০১৮-২০১৯ বাংলাদেশ প্রিমিয়ার লিগে টি-টোয়েন্টিতে আত্মপ্রকাশ করেছিলেন।  তিনি ৮ই মার্চ ২০১৯ সালে শেখ জামাল ধানমন্ডি ক্লাবের হয়ে ২০১৮-১৯ ঢাকা প্রিমিয়ার বিভাগ ক্রিকেট লিগে লিস্ট এ ক্রিকেটে স্থান অর্জন করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:শেখ জামাল ধানমণ্ডি ক্লাবের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
বিষয়শ্রেণী:চট্টগ্রাম থেকে আগত ক্রিকেটার
আইসিসি একাডেমি গ্রাউন্ড

**আইসিসি একাডেমি গ্রাউন্ড** দুবাই স্পোর্টস সিটি, দুবাই-এ অনুষ্ঠিত একটি ক্রিকেট মাঠ। আইসিসি একাডেমি ইনডোর ও আউটডোর পিচ সরবরাহ করে। আইসিসি ব্যবহৃত হয়েছিল ২০১৪ আইসিসি অনূর্ধ্ব-১৯ ক্রিকেট বিশ্বকাপে। দুটো ক্রিকেট গ্রাউন্ডেই ফ্লাডলাইট স্থাপন করা হয়েছে।

## সংক্ষেপ
২০১৪ সালে, ২০১৪-১৫ দুবাই ট্রায়াঙ্গুলার সিরিজ-এর আয়ারল্যান্ড ও স্কটল্যান্ড-এর মধ্যবর্তী একটি খেলা পরিত্যক্ত হয়। এটা ছিল প্রথমবার যে সংযুক্ত আরব আমিরাতে কোন ওডিআই খেলা ফলাফল বিহীন সমাপ্ত হয়। ২০১৯ এর সেপ্টেম্বরে দুটি গ্রাউন্ডকেই ২০১৯ আইসিসি টি২০ বিশ্বকাপ বাছাইপর্ব প্রতিযোগিতার ক্রিকেট খেলাগুলো অনুষ্ঠিত হতে গ্রাউন্ড হিসাবে নির্ধারণ করা হয়।

## আন্তর্জাতিক সেঞ্চুরি
### একদিনের আন্তর্জাতিক সেঞ্চুরি
উক্ত গ্রাউন্ডে প্লেয়ারদের অর্জিত সেঞ্চুরিগুলো নিম্নরূপ।

## আরও দেখুন

* আন্তর্জাতিক ক্রিকেট কাউন্সিল
* দুবাই স্পোর্টস সিটি
* আইসিসি একাডেমি

## তথ্যসূত্র

বিষয়শ্রেণী:দুবাইয়ের ক্রীড়া মাঠ
বিষয়শ্রেণী:সংযুক্ত আরব আমিরাতের বহুমুখী স্টেডিয়াম
বিষয়শ্রেণী:২০০৯-এ সম্পন্ন ক্রীড়া মাঠ
বিষয়শ্রেণী:২০০৯-এ সংযুক্ত আরব আমিরাতে প্রতিষ্ঠিত
বিষয়শ্রেণী:আন্তর্জাতিক ক্রিকেট কাউন্সিল
বিষয়শ্রেণী:ক্রিকেট একাডেমি
বিষয়শ্রেণী:সংযুক্ত আরব আমিরাতে ক্রিকেট
কার ভাষা

**কার** (**) ভারতের নিকোবর দ্বীপপুঞ্জের একটি কথ্য ভাষা। এটি নিকোবরীয় ভাষাগুলির মধ্যে বহুল ব্যবহৃত হওয়া একটি ভাষা।

যদিও ভিয়েতনামী এবং খেমের এটির সাথে দূরবর্তীভাবে সম্পর্কিত, কিন্তু ধরনগতভাবে এটি অস্ট্রোনেশীয় ভাষা যেমন নিয়াস এবং আচে ভাষার সাথে অনেক বেশি সাদৃশ্যপূর্ণ। যার সঙ্গে এটি একত্রে একটি ভাষাগত অঞ্চল গঠন করে।

কার একটি ক্রিয়া-কর্ম-কর্তা ভাষা এবং কিছুটা সংযোগাত্নক। এতে উপসর্গ ও প্রত্যয়ের জটিল ব্যবহার আছে এবং বিশেষ্য ও সর্বনামের ক্ষেত্রে স্বতন্ত্র লিঙ্গ ও প্রশ্নবোধকের ব্যবহার আছে।

## তথ্যসূত্র

বিষয়শ্রেণী:সংযোগাত্মক ভাষা
বিষয়শ্রেণী:নিকোবরীয় ভাষাসমূহ
বিষয়শ্রেণী:ক্রিয়া-কর্ম-কর্তা ভাষাসমূহ
বিষয়শ্রেণী:ভারতের ভাষা
বাংলাদেশ বৌদ্ধ সমিতি

**বাংলাদেশ বৌদ্ধ সমিতি** হলো বাংলাদেশে বসবাসকারী বৌদ্ধ ধর্মীয় জনগোষ্ঠীর একটি সামাজিক সাংস্কৃতিক সংগঠন। এটি ‘চট্টগ্রাম বৌদ্ধ সমিতি’ নামে প্রতিষ্ঠিত হলেও পরবর্তীতে বর্তমান নাম গ্রহণ করে।

## ইতিহাস
নাজির কৃষ্ণ চন্দ্র চৌধুরী ১৮৮৭ সালে উ. গুনামেজু মহাথেরসহ আরো কয়েকজন নেতৃস্থানীয় ব্যক্তিবর্গকে নিয়ে তত্কালিন ব্রিটিশ ভারতের চট্টগ্রামে ‘‘চট্টগ্রাম বৌদ্ধ সমিতি’’ নামে এই প্রতিষ্ঠানটির গোড়পত্তন ঘটান; যা ভারত ভাগের পর ‘‘পাকিস্তান বৌদ্ধ সমিতি’’ এবং বাংলাদেশের স্বাধীনতা লাভের পর ‘‘বাংলাদেশ বৌদ্ধ সমিতি’’ নামে নামকরণ করা হয়।

এই সমিতির অস্থায়ী কার্যালয় হিসেবে চট্টগ্রাম বৌদ্ধ বিহার ব্যবহৃত হচ্ছে। =http://bibartanonline.com/2017/11/05/শত-বছরের-ঐতিহ্যবাহী-চট্ট/ |শিরোনাম=শত বছরের ঐতিহ্যবাহী চট্টগ্রাম বৌদ্ধ বিহার |সংবাদপত্র=বিবর্তস ডটনেট - অনলাইন ভার্সন |তারিখ=৫ নভেম্বর ২০১৭ |সংগ্রহের-তারিখ=৯ সেপ্টেম্বর ২০১৯}}

## আরও দেখুন
* চট্টগ্রাম বৌদ্ধ বিহার।

## তথ্যসূত্র

## বহিঃসংযোগ
* বাংলাদেশ বৌদ্ধ সমিতি  - অফিসিয়াল ওয়েব সাইট।

বিষয়শ্রেণী:বাংলাদেশে বৌদ্ধধর্ম
বিষয়শ্রেণী:১৮৮৭-এ প্রতিষ্ঠিত
বিষয়শ্রেণী:চট্টগ্রামের সংস্কৃতি
নূর ইমরান মিঠু

**নূর ইমরান মিঠু** হলেন একজন বাংলাদেশি চলচ্চিত্র অভিনেতা ও পরিচালক।

## জীবনী
নূর ইমরান মিঠু ২০১৪ সালে *[[পিঁপড়াবিদ্যা]]* চলচ্চিত্রের মাধ্যমে চলচ্চিত্র অভিনেতা হিসেবে অভিষেক ঘটে তার। চলচ্চিত্রটির জন্য তিনি সেরা নবীন অভিনয়শিল্পী বিভাগে মেরিল-প্রথম আলো পুরস্কার ২০১৪ এর জন্য মনোনীত হয়েছিলেন। এরপর ২০১৬ সালে তার পরিচালিত দুইটি নাটক চ্যানেল আইয়ের পর্দায় প্রচারিত হয়। ২০১৮ সালে *[[কমলা রকেট]]* চলচ্চিত্রের মাধ্যমে তার বড়পর্দায় পরিচালক হিসেবে অভিষেক ঘটে তার। চলচ্চিত্রটির জন্য তিনি শ্রীলঙ্কার জাফনা আন্তর্জাতিক চলচ্চিত্র উৎসবে সেরা নবীন পরিচালকের পুরস্কার লাভ করেন ও মেরিল-প্রথম আলো পুরস্কার ২০১৯ এর জন্য মনোনীত হন।

## চলচ্চিত্র তালিকা

### অভিনেতা হিসেবে

### পরিচালক হিসেবে

## পুরস্কার ও মনোনয়ন

## তথ্যসূত্র

## বহিঃসংযোগ

* 

বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:খুলনা বিশ্ববিদ্যালয়ের প্রাক্তন শিক্ষার্থী
ক্রিসক্রস (চলচ্চিত্র)

***ক্রিসক্রস*** ২০১৮-এর বাংলা চলচ্চিত্র।  হ'ল বিরসা দাশগুপ্ত পরিচালিত একটি ভারতীয় নাটক চলচ্চিত্র । একই নামের একটি ২০১৩ উপন্যাস অবলম্বনে, চলচ্চিত্রটি শ্রীকান্ত মোহতা এবং মহেন্দ্র সনি প্রযোজনা করেছেন এসভিএফ এন্টারটেইনমেন্টের ব্যানারে। এতে নুসরাত জাহান, মিমি চক্রবর্তী, জয়া আহসান, সোহিনী সরকার, প্রিয়াঙ্কা সরকার প্রধান চরিত্রে অভিনয় করেছেন। ছবিটি ১০ আগস্ট ২০১৮ এ প্রকাশিত হয়েছিল।

## পটভূমি
*ক্রিসক্রস* পাঁচজন নারী গল্প। মেহের (নুসরত জাহান) এমন এক অভিনেত্রী যিনি ছোট চরিত্রে অভিনয় করেন। তিনি তার পিতা হারিয়েছেন এবং একটি দরিদ্র পরিবারের বসবাস করতেন। তার ভাই শারীরিকভাবে প্রতিবন্ধী। তিনি তার পরিবারের একমাত্র উপার্জনক্ষম সদস্য।

ইরা (মিমি চক্রবর্তী) একজন ফটোগ্রাফার। তিনি তার কাজের প্রতি প্রতিশ্রুতিবদ্ধ। তিনি তার লিভ-ইন অংশীদার সাথে এই শর্তে থাকেন যে তাকে সমস্ত রান্না করতে হবে।

মিস সেন (জয়া আহসান) একজন তালাকপ্রাপ্ত এবং একটি সংস্থার মালিক।

রুপা (সোহিনী সরকার) এমন একজন গৃহকর্মী যিনি স্বামীর সমস্যার কারণে গর্ভধারণ করতে পারেন না। তিনি নিয়মিত তার দেবর দ্বারা নির্যাতন করা হয়।

সুজি (প্রিয়াঙ্কা সরকার) একজন ফ্রিল্যান্সার। তিনি বিবাহবিচ্ছেদ এবং একজ মা চরিত্রে অভিনয় করেন।

এই মহিলার জীবন  কতোটা দুর্বিষহ হতে পারে তার চিত্র এতে রয়েছে।     
&#x5B; *[[উইকিপিডিয়া:তথ্যসূত্র প্রয়োজন|<span title="where’s the plot? (March 2019)">উদ্ধৃতি প্রয়োজন</span>]]* &#x5D;

## অভিনয়ে

* মেহের চরিত্রে নুসরাত জাহান 
* মিমি চক্রবর্তী ইরা চরিত্রে 
* মিস হিসাবে জয়া আহসান । সেন 
* রূপা চরিত্রে সোহিনী সরকার 
* সুজি চরিত্রে প্রিয়াঙ্কা সরকার 
* রিধিমা ঘোষ চক্রবর্তী ঊর্ণা চরিত্রে 
* অর্চি চরিত্রে অর্জুন চক্রবর্তী 
* অহন চরিত্রে গৌরব চক্রবর্তী 
* ময়নক বন্দ্যোপাধ্যায় 
* ইন্দ্রশিশ রায় 
* অনিন্দিতা রায়চৌধুরী

## শব্দগ্রহণে

## তথ্যসূত্র

বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বিরসা দাশগুপ্ত পরিচালিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
লাকি আলী (ক্রিকেটার)

**লাকি আলী মালিক** (জন্ম ২০ অক্টোবর ২০০৩) ডেনিশ ক্রিকেটার। ফিনল্যান্ডের বিপক্ষে ডেনমার্কের হয়ে টুয়েন্টি২০ আন্তর্জাতিক (টি২০আই) অভিষেক করেন ১৩ জুলাই ২০১৯।

আগস্ট ২০১৯ এ, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য ডেনমার্কের দলে জায়গা দেওয়া হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:২০০৩-এ জন্ম
বিষয়শ্রেণী:ডেনীয় ক্রিকেটার
বিষয়শ্রেণী:ডেনমার্ক টুয়েন্টি২০ আন্তর্জাতিক ক্রিকেটার
বিষয়শ্রেণী:কোপেনহেগেনের ব্যক্তিত্ব
অ্যান্ড্রু মানসালে

**অ্যান্ড্রু মানসালে** (জন্ম ৫ আগস্ট ১৯৮৮) হলেন একজন ক্রিকেটার। তিনি ২০১০ আইসিসি বিশ্ব ক্রিকেট লীগ অষ্টম বিভাগ এবং ২০১৩  ও ২০১৫ সালে আইসিসি বিশ্ব ক্রিকেট লীগ ষষ্ঠ বিভাগ প্রতিযোগিতায় খেলেছিলেন। তিনটি ইভেন্টেই তিনি ভানুয়াটু জাতীয় ক্রিকেট দলের অধিনায়ক ছিলেন।

মার্চ ২০১৮ এ, মালয়েশিয়ায় অনুষ্ঠিত আইসিসি বিশ্ব ক্রিকেট লীগ চতুর্থ বিভাগ প্রতিযোগিতার জন্য অধিনায়ক হিসাবে ভানুয়াটু দলীয় স্কোয়াডে তিনি ছিলেন। আগস্ট ২০১৮ এ, তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্যাসিফিক বাছাইপর্ব প্রতিযোগিতার জন্য ভানুয়াটু দলের অধিনায়ক করা হয়েছিল।

মার্চ ২০১৯ সালে, তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্যাসিফিক বাছাইপর্ব প্রতিযোগিতার আঞ্চলিক ফাইনালের জন্য ভানুয়াটু স্কোয়াডে অন্তর্ভুক্তি দেওয়া হয়েছিল। ২২ মার্চ ২০১৯-এ পাপুয়া নিউ গিনির বিপক্ষে ভানুয়াটুর হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন।

২০১৯ সালের জুনে, তিনি প্যাসিফিক গেমসে পুরুষদের প্রতিযোগিতায় ভানুয়াতু ক্রিকেট দলের প্রতিনিধিত্ব করার জন্য নির্বাচিত হয়েছিলেন।

২০১৯ সালের সেপ্টেম্বরে, মালয়েশিয়ায় অনুষ্ঠিত ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ প্রতিযোগিতার জন্য তাকে ভানুয়াটু দলের অধিনায়ক করে দলীয় স্কোয়াড ঘোষণা করা হয়।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:ভানুয়াতুর ক্রিকেটার
বিষয়শ্রেণী:ভানুয়াতুর টুয়েন্টি২০ আন্তর্জাতিক ক্রিকেটার
বিষয়শ্রেণী:ভানুয়াতু জাতীয় ক্রিকেট দলের অধিনায়ক
গেভিন ব্রায়ান্ট

**গেভিন অব্রে ব্রায়ান্ট** (; জন্ম: ১১ এপ্রিল, ১৯৬৯) সলসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে জিম্বাবুয়ের আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। কভার অঞ্চলে ফিল্ডিং করে সুনাম কুড়িয়েছেন। এছাড়াও, দলের প্রয়োজনে উইকেট-রক্ষণের দায়িত্ব পালনসহ ডানহাতে অফ ব্রেক বোলিংয়ে পারদর্শী ছিলেন **গেভিন ব্রায়ান্ট**।

## প্রথম-শ্রেণীর ক্রিকেট
১৯৯০-৯১ মৌসুম থেকে ১৯৯৫-৯৬ মৌসুম পর্যন্ত গেভিন ব্রায়ান্টের প্রথম-শ্রেণীর খেলোয়াড়ী জীবন চলমান ছিল। ১৯৯০ সালে আইসিসি ট্রফি বিজয়ী জিম্বাবুয়ে দলের অন্যতম সদস্য ছিলেন। আক্রমণধর্মী ব্যাটসম্যান ছিলেন তিনি। কভার অঞ্চলে চমৎকার ফিল্ডিং করতেন।

১৯৮৯-৯০ মৌসুমে সংবাদ শিরোনামে চলে আসেন। ১৯৮৯ সালে ওরচেস্টারশায়ার দ্বিতীয় একাদশের পক্ষে খেলেন। এর পরের বছর জিম্বাবুয়ে বি দলের সদস্যরূপে ইংল্যান্ড এ দলের বিপক্ষে ১০৩ রানের অপরাজিত ইনিংস উপহার দেন। তবে, দুর্বল ক্রীড়াশৈলী প্রদর্শনের কারণে ১৯৯২ সালের ক্রিকেট বিশ্বকাপে অংশগ্রহণের সুযোগ পাননি তিনি।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র ওডিআইয়ে অংশগ্রহণ করেছেন গেভিন ব্রায়ান্ট। ১৩ মার্চ, ১৯৯৩ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এর পূর্বে ১ ফেব্রুয়ারি, ১৯৯৩ তারিখে শারজায় পাকিস্তানের বিপক্ষে একদিনের আন্তর্জাতিকে অভিষিক্ত হন তিনি।

আন্তর্জাতিক অঙ্গনে জিম্বাবুয়ের সদস্য হিসেবে মাঝারীমানের সফলতা পান। টেস্ট ও একদিনের আন্তর্জাতিকে সর্বোচ্চ করেন মাত্র ১৬। ১৯৯২-৯৩ মৌসুমে জিম্বাবুয়ের প্রথম বিদেশ সফরে অংশ নেয়ার সুযোগ পান। ঐ মৌসুমে তিনি আরও চারটি ওডিআই খেলেন ও ইংল্যান্ড গমন করেন। এরপর থেকে খেলায় ছন্দ হারিয়ে ফেলেন ও পরবর্তীতে খুব কমই খেলায় অংশ নিয়েছিলেন।

## তথ্যসূত্র

## আরও দেখুন
* গ্যারি ক্রকার
* অ্যান্ডি পাইক্রফট
* এক টেস্টের বিস্ময়কারী
* জিম্বাবুয়ের টেস্ট ক্রিকেটারদের তালিকা
* ১৯৯২-৯৩ ভারত ক্রিকেট দলের জিম্বাবুয়ে সফর	
* জিম্বাবুয়ের একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৯-এ জন্ম
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:হারারে থেকে আগত ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বিষয়শ্রেণী:উইকেট-রক্ষক
হারুন আল রশিদ

**হারুন আল রশিদ** একজন বাংলাদেশী আইনজীবী ও রাজনীতিবিদ। তিনি খালেদা জিয়ার প্রথম মন্ত্রিসভায় দুর্যোগ ব্যবস্থাপনা ও ত্রাণ এবং  শ্রম ও কর্মসংস্থান প্রতিমন্ত্রী এবং জাতীয় সংসদের চিফ হুইপ ছিলেন। তিনি ব্রাহ্মণবাড়িয়া-৩ আসনের সাবেক সংসদ সদস্য।

## প্রাথমিক জীবন
হারুন আল রশিদ ব্রাহ্মণবাড়িয়া জেলায় জন্মগ্রহণ করেন।

## কর্মজীবন
হারুন আল রশিদ একজন আইনজীবী।

### রাজনৈতিক জীবন
হারুন আল রশিদ কেন্দ্রীয় বিএনপির সহসভাপতি ও ব্রাহ্মণবাড়িয়া জেলা বিএনপির সাবেক সভাপতি।

তিনি খালেদা জিয়ার প্রথম মন্ত্রিসভায় দায়িত্ব পালন করেন ১৩ সেপ্টেম্বর ১৯৯৩ থেকে ১৯ সেপ্টেম্বর ১৯৯৬ পর্যন্ত ত্রাণ প্রতিমন্ত্রী হিসেবে।

১৯ মার্চ ১৯৯৬ থেকে ৩০ মার্চ ১৯৯৬ পর্যন্ত দুর্যোগ ব্যবস্থাপনা ও ত্রাণ প্রতিমন্ত্রী হিসেবে।

১৯ সেপ্টেম্বর ১৯৯১ থেকে ১৩ সেপ্টেম্বর ১৯৯৩ পর্যন্ত নৌপরিবহন প্রতিমন্ত্রী হিসেবে।

১৯ মার্চ ১৯৯৬ থেকে ৩০ মার্চ ১৯৯৬ পর্যন্ত শ্রম ও কর্মসংস্থান প্রতিমন্ত্রী হিসেবে।

অষ্টম জাতীয় সংসদে তিনি চিফ হুইপ হিসেবে দায়িত্ব পালন করেন।

তিনি ব্রাহ্মণবাড়িয়া-৩ আসন থেকে বিএনপির হয়ে পঞ্চম, ষষ্ঠ, সপ্তম ও অষ্টম জাতীয় সংসদ নির্বাচনে (মোট ৪ মেয়াদে) সংসদ সদস্য নির্বাচিত হন।

## তথ্যসূত্র

বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:ব্রাহ্মণবাড়িয়া জেলার আইনজীবী
বিষয়শ্রেণী:জীবিত ব্যক্তি
বিষয়শ্রেণী:খালেদা জিয়ার প্রথম মন্ত্রিসভার সদস্য
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ প্রতিমন্ত্রী
সেলাঙ্গর তার্ফ ক্লাব

**সেলাঙ্গর তার্ফ ক্লাব** হচ্ছে ক্ল্যাং ভ্যালী, সেলাঙ্গর, মালয়েশিয়ার প্রধান ঘোড়দৌড় প্রশিক্ষণ এলাকা। মূল রেস কোর্সটি সুঙ্গাই বেসি-তে অবস্থিত, যা কুয়ালালামপুর শহরের কেন্দ্র থেকে ১৭ কিলোমিটার দূরে।

## ঘোড়দৌড়
মালয়েশিয়ার তিনটি হর্স রেসিং ক্লাবগুলির মধ্যে একটি সেলেঙ্গর তার্ফ ক্লাব। ঊনবিংশ শতাব্দীর শেষদিকে প্রতিষ্ঠিত, তার্ফ ক্লাবটি মূলত পুরানো শহর কুয়ালালামপুরের শহরতলিতে আমপাং রোডের নিকটে ছিল। ১৯৮৮ সালে, ক্লাবটি নব নির্মিত সুঙ্গাই বেসি রেসকোর্স কমপ্লেক্সে স্থানান্তরিত হয়। এর মূল সাইটটি পরে পেট্রোনাস টাওয়ার এবং সংলগ্ন কুয়ালালামপুর সিটি সেন্টার মেগাপ্রোজেক্ট নির্মাণের জন্য খালি করে দেয়া হয়।

সেলেঙ্গর টার্ফ ক্লাবটিতে বছরে প্রায় ৩০টি ঘোড়দৌড়ের আয়োজন করা হয়ে থাকে, এর রেসিং মৌসুমটি চলে জানুয়ারি থেকে ডিসেম্বর পর্যন্ত। এর প্রধান আকর্ষণটি হল ট্রিপল ক্রাউন সিরিজ, যা প্রায় ২.৭ মিলিয়ন মালয়েশিয়ান রিঙ্গিত গ্র্যান্ড পার্স এর সমমূল্য। “যেখানে স্প্রিন্টারস মিলে স্টেয়ার্স এর সাথে” নামে জনপ্রিয়, ট্রিপল ক্রাউন সিরিজটি তিনটি দুরত্বের রেসের সমন্বয়ে পরিচালিত। টুঙ্কু গোল্ড কাপ রেসের দৌড় ১,২০০ মিটার দূরত্বে হয়ে থাকে। সেলেঙ্গর গোল্ড কাপ এবং পাইলা ইমাস সুলতান সেলেঙ্গর রেস যথাক্রেম ১,৬০০ মিটার এবং ২,০০০ মিটার দূরত্বে পরিচালিত চালিত হয়। প্রথম পর্বটি শুরু হয় ফেব্রুয়ারিতে, দ্বিতীয় এবং তৃতীয় পর্বটি যথাক্রমে মার্চ এবং জুনে অনুষ্ঠিত হয়। সিরিজের সমাপ্তিতে, যদি কোন ঘোড়া তিনটি পর্ব বিজয়ী হতে পারে তাহলে তার জন্য রয়েছে ৫,০০,০০ মালয়েশিয়ান রিঙ্গিত বিশেষ বোনাস পুরস্কার। ২০০৩ সালে এটি প্রতিষ্ঠার পর থেকে এখন পর্যন্ত কোনও ঘোড়া এই সম্মানের অধিকারী হতে পারেনি।

## ক্রিকেট
 রেসকোর্সের সীমানার মধ্যে একটি ক্রিকেট মাঠ রয়েছে। মাঠটিতে প্রথম রেকর্ড করা খেলাটি অনুষ্ঠিত হয় ২০০৩ এর সেপ্টেম্বরে, যেখানে তুয়ানকু জাফর কাপে থাইল্যান্ড খেলেছিল সিঙ্গাপুরের বিপরীতে। ২০০৪ সালের মালয়েশিয়া এবং সংযুক্ত আরব আমিরাতের মধ্যবর্তী আন্তঃমহাদেশীয় কাপের প্রথম-শ্রেণীর খেলার জন্য একক ভাবে এই মাঠটি স্থির ছিল।

## তথ্যসূত্র

## বহিঃসংযোগ

* সেলাঙ্গর তার্ফ ক্লাব ওয়েবসাইট 
* ক্রিকেটআরকাইভে কোয়ালালামপুরে সেলাঙ্গর তার্ফ ক্লাব

বিষয়শ্রেণী:মালয়েশিয়ায় ক্রিকেট
বিষয়শ্রেণী:মালয়েশিয়ায় ক্রীড়া
মোহিত চৌহান

**মোহিত চৌহান** ()এক জন ভারতীয় নেপথ্য কণ্ঠশিল্পী। তিনি সেরা পুরুষ নেপথ্য শিল্পী হিসাবে দুইবার ফিল্মফেয়ার পুরস্কার এবং সেরা পুরুষ নেপথ্য গায়কের হিসাবে তিনবার জি সিনেমা পুরস্কার পেয়েছেন।

## তথ্যসূত্র

## বহিঃসংযোগ
*Mohit Chauhan at Lastfm
*
*Mohit Chauhan at Twitter
*Mohit Chauhan at Facebook
*Book Mohit Chauhan for Event  at LiveClefs

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ভারতীয় গিটারবাদক
বিষয়শ্রেণী:ভারতীয় পপ গায়ক
বিষয়শ্রেণী:হারমোনিকা বাদক
বিষয়শ্রেণী:হিন্দি ভাষার সঙ্গীতশিল্পী
বিষয়শ্রেণী:হিমাচল প্রদেশের গায়ক
বিষয়শ্রেণী:হিমাচল প্রদেশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার বিজয়ী
বিষয়শ্রেণী:ভারতীয় বাঁশী বাদক
বিষয়শ্রেণী:ভারতীয় নেপথ্য গায়ক
বিষয়শ্রেণী:ভারতীয় পুরুষ সঙ্গীতজ্ঞ
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
হুমায়ূন কবির (ব্রাহ্মণবাড়িয়ার রাজনীতিবিদ)

**হুমায়ূন কবির** (জন্ম ২ ফেব্রুয়ারি ১৯৫২ - ২৭ অক্টোবর ২০১৯) ছিলেন একজন বাংলাদেশী আইনজীবী, সাবেক সাংসদ ও স্বাস্থ্য ও পরিবার কল্যাণ মন্ত্রণালয়ের উপমন্ত্রী। তিনি ব্রাহ্মণবাড়িয়া-৩ (সদর ও বিজয়নগর) আসনে জাতীয় পার্টি থেকে তৃতীয় ও চতুর্থ জাতীয় সংসদ নির্বাচনে সংসদ সদস্য নির্বাচিত হয়েছিলেন।

## প্রারম্ভিক জীবন
হুমায়ূন কবির ২ ফেব্রুয়ারি ১৯৫২ সালে ব্রাহ্মণবাড়িয়া জেলায় জন্মগ্রহণ করেন। তার পিতার নাম বজলুর রহমান ও মায়ের নাম উকিলুন্নেচ্ছা। বাবা মার ৮ ছেলে ৪ মেয়ের মধ্যে তিনি ছিলেন তৃতীয় সন্তান।

## রাজনৈতিক ও কর্মজীবন
হুমায়ূন কবির আইনজীবী ও মুক্তিযুদ্ধা। ১৯৭০ সালে ব্রাহ্মণবাড়িয়া সরকারি কলেজে ছাত্র সংসদে ভিপি ছিলেন। তৎকালীন মহকুমা ছাত্রলীগের সাধারণ সম্পাদক হিসেবেও দায়িত্ব পালন করেন। স্বাধীনতার যুদ্ধে ১৯৭১ সালে সম্মুখযুদ্ধে সরাসরি অংশগ্রহণ করেন তিনি। ৬ মে ১৯৭৪ সালে প্রথম ব্রাহ্মণবাড়িয়া পৌরসভার চেয়ারম্যান নির্বাচিত হন তিনি। এর পর ১৯৭৭-১৯৮২ ও ১৯৮৪ সালে পৌর মোট তিন মেয়াদে ব্রাহ্মণবাড়িয়া পৌরসভার চেয়ারম্যান ছিলেন অ্যাডভোকেট হুমায়ূন কবির। তিনি ব্রাহ্মণবাড়িয়া-৩ (সদর ও বিজয়নগর) আসন থেকে জাতীয় পার্টি থেকে তৃতীয় ও চতুর্থ জাতীয় সংসদ নির্বাচনে সংসদ সদস্য নির্বাচিত হয়েছিলেন। ১৯৮৭ সালে তিনি স্বাস্থ্য ও পরিবার কল্যাণ উপমন্ত্রীর দায়িত্বপ্রাপ্ত হন। ১৯৮৮ তিনি জেলা পরিষদের চেয়ারম্যান ও সাবেক প্রধানমন্ত্রী কাজী জাফর আহমেদের রাজনৈতিক সচিবের দায়িত্ব পান।

২০০১ সালে যোগ দেন আওয়ামী লীগে এবং ২০০৩ সাল থেকে ব্রাহ্মণবাড়িয়া জেলা আওয়ামী লীগের সাধারণ সম্পাদক ছিলেন। যদিও ১৯৯১ ও ১৯৯৬ সালের নির্বাচনে জাতীয় পার্টি থেকে ও ২০০১ সালের নির্বাচনের আওয়ামী লীগ থেকে প্রতিদ্বন্দ্বিতা করে পরাজিত হয়েছিলেন।

হুমায়ূন কবির ব্রাহ্মণবাড়িয়া থেকে প্রকাশিক দৈনিক দিনদর্পনের প্রকাশক ও সম্পাদক ছিলেন। 

## পারিবারিক জীবন
হুমায়ূন কবিরের সধর্মিণী নায়ার কবির ব্রাহ্মণবাড়িয়া জেলা আওয়ামী লীগের সহসভাপতি ও ব্রাহ্মণবাড়িয়া পৌরসভার প্রথম নারী মেয়র। তাদের দুই ছেলে ও এক মেয়ে। মেয়ে এলিন কবির যুক্তরাষ্ট্রে প্রবাসী।
## মৃত্যু
হুমায়ূন কবির ২০১৯ সালের ২৭ অক্টোবর মারা যান।

## তথ্যসূত্র

বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:২০১৯-এ মৃত্যু
বিষয়শ্রেণী:১৯৫২-এ জন্ম
বিষয়শ্রেণী:ব্রাহ্মণবাড়িয়ার মেয়র
বিষয়শ্রেণী:ব্রাহ্মণবাড়িয়া জেলার আইনজীবী
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:ব্রাহ্মণবাড়িয়া সরকারি কলেজের প্রাক্তন শিক্ষার্থী
সৈয়দ মুর্শেদ কামাল

**সৈয়দ মুর্শেদ কামাল** বাংলাদেশী রাজনীতিবিদ, মুক্তিযুদ্ধের অন্যতম সংগঠক ও সাবেক সংসদ সদস্য। ১৯৯১ সালের জাতীয় সংসদ নির্বাচনে ব্রাহ্মণবাড়িয়া-১ (নাসিরনগর উপজেলা) আসন থেকে জাতীয় পার্টির হয়ে সংসদ সদস্য নিবার্চিত হন।

## জন্ম ও প্রাথমিক জীবন
সৈয়দ মুর্শেদ কামাল ব্রাহ্মণবাড়িয়ার নাসিরনগরের খান্দুরা হাবেলী গ্রামে ২৬ আগস্ট ১৯৪৭ সাল জন্মগ্রহণ করেন তার শৈশব কাটে খান্দুরা গ্রামেই ১৯৫২ সালে খান্দুরা প্রাথমিক বিদ্যালয়ে শিক্ষাজীবন শুরু হয়। ঢাকা বিশ্ববিদ্যালয়ের প্রাক্তন ছাত্র তিনি।

## রাজনৈতিক ও কর্মজীবন
সৈয়দ মুর্শেদ কামাল ১৯৬২ সালে ছাত্র ইউনিয়নের মাধ্যমে সক্রিয় রাজনীতিতে অংশগ্রহণ করেন। তিনি ঊনসত্তরের গণ-অভ্যুত্থানেও গুরুত্বপূর্ণ ভূমিকা পালন করেন। তিনি ছিলেন আইয়ুব বিরোধী আন্দোলন করতে গিয়ে ১৯৭০ সালে আটক হয়ে ঢাকা কেন্দ্রীয় কারাগারে ৩ মাস কারাবরণে পর তিনি মুক্তি পান। ১৯৭১ সালে ছিলেন একজন সক্রিয় মুক্তিযোদ্ধা। তিনি ভারত থেকে ট্রেনিং নিয়ে ৩ নং গেরিলা সেক্টরের ২০ জনের গ্রুপ কমান্ডার হিসেবে যুদ্ধে অংশগ্রহণ করেন। তিনি জাতীয় পার্টি ১৯৮৫ সাল থেকে ১৯৮৯ সাল পর্যন্ত নাসিরনগর উপজেলা চেয়ারম্যান হিসেবে দায়িত্ব পালন করেন। তিনি কেন্দ্রীয় রেডক্রিসেন্টের সাবেক বোর্ড সদস্য। ১৯৯১ সালের জাতীয় সংসদ নির্বাচনে জাতীয় পার্টির হয়ে সংসদ সদস্য নিবার্চিত হন। ১৯৯৫ সালে তিনি বিএনপিতে যোগদান করেন। ১৯৯৬ সালের ১৫ ফ্রেরুয়ারি নিবার্চনে এ আসনে বিএনপির মনোনয়নে নির্বাচন করে পরাজিত হন। ২০০৮ সালের জাতীয় সংসদ নির্বাচনে মনোনয়ন না পেয়ে রাজনীতি থেকে দূরে সরে যান।

## পারিবারিক জীবন
সৈয়দ মুর্শেদ কামাল ১৯৭৪ সালে বিয়ে করেন বেগম আয়েশা বুলবুলকে। তাদের তিন সন্তান। [*[[উইকিপিডিয়া:তথ্যসূত্র প্রয়োজন|তথ্যসূত্র প্রয়োজন]]*]

## মৃত্যু
সৈয়দ মুর্শেদ কামাল ১৪ জানুয়ারি ২০১৩ সাল সোমবার নিজ বাসভবনে ৬৮ বছর বয়সে ঢাকা বঙ্গবন্ধু শেখ মজিব মেডিকেল বিশ্ববিদ্যালয় হাসপাতালে চিকিৎসাধীন অবস্থায় মারা যান। তার স্মরণে পারিবারিক ভাবে গঠন করা হয় *'সৈয়দ মুর্শেদ কামাল স্মৃতি সংসদ*'। 

## আরও দেখুন

* পঞ্চম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* পঞ্চম জাতীয় সংসদ সদস্যদের তালিকা (১৯৯১)

বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ব্রাহ্মণবাড়িয়া জেলার মুক্তিযোদ্ধা
বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:উপজেলা পরিষদের চেয়ারম্যান
জিশান শাহ

**জিশান শাহ** (জন্ম: ১ অক্টোবর, ১৯৮৭ ব্র্যান্ডবি ) একজন ডেনিশ ক্রিকেটার যিনি ২০০৫ আইসিসি ট্রফিতে ডেনমার্কের হয়ে খেলেছিলেন। ২০১৯ সালের মে মাসে গার্নসিতে অনুষ্ঠিত আইসিসি টি২০ বিশ্বকাপ ইউরোপ বাছাইপর্বের প্রতিযোগিতার আঞ্চলিক ফাইনালের জন্য তাকে ডেনমার্কের দলে স্থান দেওয়া হয়েছিল।  ২০১৯ সালের ১৬ জুন ডেনমার্কের হয়ে জার্সির বিপক্ষে তার টুয়েন্টি২০ আন্তর্জাতিক (টি২০আই) ক্রিকেটের অভিষেক হয়।

আগস্ট ২০১৯ এ, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য ডেনমার্কের দলে অন্তর্ভুক্ত করা হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:ডেনমার্ক টুয়েন্টি২০ আন্তর্জাতিক ক্রিকেটার
বিষয়শ্রেণী:ডেনীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
দেলাওয়ার খান

**দেলাওয়ার খান** (জন্ম: ১৫ ফেব্রুয়ারি ১৯৯৭) ডেনিশ ক্রিকেটার যিনি জাতীয় দলের হয়ে খেলেন। ২০১৮ সালের মে মাসে গের্নেসিতে অনুষ্ঠিত আইসিসি টি-টোয়েন্টি বিশ্বকাপের ইউরোপ বাছাইপর্বের টুর্নামেন্টে আঞ্চলিক ফাইনালের প্রস্তুতির জন্য আয়ারল্যান্ডে লিনস্টার লাইটনিংয়ের বিপক্ষে পাঁচ ম্যাচের সিরিজের জন্য ডেনমার্কের দলে জায়গা পেয়েছিলেন তিনি।  একই মাসে আঞ্চলিক ফাইনাল টুর্নামেন্টে তাকে ডেনমার্কের দলে জায়গা দেওয়া হয়েছিল।   ১৬ জুন ২০১৬ সালে ডেনমার্কের হয়ে জার্সি ক্রিকেট দলের বিপক্ষে তিনি টি-টোয়েন্টি আন্তর্জাতিক (টি ২০আই) ক্রিকেটে  আত্মপ্রকাশ করেন।

আগস্ট ২০১৯ সালে তাকে মালয়েশিয়া ক্রিকেট বিশ্বকাপ চ্যালেঞ্জ লিগে খেলার জন্য ডেনমার্কের দলে জায়গা দেওয়া হয়েছিল। 

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ডেনমার্ক টুয়েন্টি২০ আন্তর্জাতিক ক্রিকেটার
বিষয়শ্রেণী:ডেনীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
সাইফ আহমেদ

**সাইফ আহমেদ** (জন্ম ১১ এপ্রিল ১৯৮৮) ডেনিশ ক্রিকেটার।  এপ্রিল ২০১৮ সালে  মালয়েশিয়ায় আইসিসি ওয়ার্ল্ড ক্রিকেট লিগের চারটি টুর্নামেন্টের জন্য ডেনমার্কের দলে জায়গা পেয়েছিলেন তিনি।  ডেনমার্কের টুর্নামেন্টের উদ্বোধনী ম্যাচে বারমুডার বিপক্ষে খেলেছেন তিনি।  টুর্নামেন্টে তিনি ডেনমার্কের হয়ে পাঁচটি ম্যাচে দশ উইকেট নিয়ে শীর্ষ উইকেট শিকারী তিনি। 

সেপ্টেম্বর ২০১৮ সালে ওমান ২০১৮ আইসিসি ওয়ার্ল্ড ক্রিকেট লিগের ৩টি টুর্নামেন্টের জন্য তাকে ডেনমার্কের দলে জায়গা দেওয়া হয়েছিল।  টুর্নামেন্টে ডেনমার্কের হয়ে শীর্ষস্থানীয় উইকেট শিকারী ছিলেন। পাঁচটি ম্যাচে এগারো উইকেট শিকার করেন। 

মে ২০১২ সালে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে ডেনমার্কের দলে জায়গা দেওয়া হয়েছিল।  ১৬ জুন ২০১৬ সালে ডেনমার্কের হয়ে জার্সি ক্রিকেট দলের বিপক্ষে তিনি টি-টোয়েন্টি আন্তর্জাতিক (টি ২০ আই) ক্রিকেটে আত্মপ্রকাশ করেছিলেন। 

## তথ্যসূত্র

## বহিঃসংযোগ

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ডেনমার্ক টুয়েন্টি২০ আন্তর্জাতিক ক্রিকেটার
বিষয়শ্রেণী:ডেনীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
মৌঙ

**মৌঙ** বা **মুঙ** ( চীনা ভাষা:勐 ,থাই ভাষা : เมือง,লাও ভাষা: ເມືອງ,শান ভাষা: မိူင်း ,ইংরাজী : Mueng) থাই-সামাজিক প্রথা অনুসারে থাই জনগোষ্ঠীর বসবাস করা অঞ্চল যেখানে উত্তর-পূর্ব ভারত ও দক্ষিণ চীন সংলগ্ন হয়ে থাইল্যান্ড, লাওস, বার্মা, কম্বোডিয়া, উত্তর ভিয়েতনাম দেশে ব্যপ্ত আছে। থাইজাতির পরম্পরাগত রাজ্য সমূহকে মৌঙ বলা হয়। অসমের নামও টাই আহোম ভাষাতে **মৌঙ দুন চোন খাম** হয়।

## উৎপত্তি
মৌঙসমূহ প্রাচীন রাজকীয় ভূমি ছিল যেখানে একজন করে চাওফা শাসন করত। এগুলি সাধারণত গড়ে আবৃত হয় ও কখনো-কখনো গ্রামের সাথে নির্মিত করা হত৷ . থাইল্যান্ডে যথেষ্ট শক্তিশালী মৌঙ (সাধারণত চিয়াং, উইং, নাখোন বা ক্রুং নামে পরিচিত — ব্যাংককের সাথে 'ক্রুং থিপ মহা নাখোঁ' নামে পরিচিত) গঠিত হয়েছিল। প্রাচীন চীনে শক্তিশালী মৌঙসমূহ সারিবদ্ধভাবে গড়ে উঠেছিল যা সেই সময়ের শক্তিশালী চীনা মিঙ সাম্রাজ্যকে ঘিরে ছিল।
১২৫৪ খ্রীষ্টাব্দে শান রাজ্য ও দাঁতিকাষরীয়া এলাকা সমূহে বিস্তারিত ভাবে নতুন মৌঙসমূহ টাইদের প্রবজনের জন্য প্রতিষ্ঠা হয়েছিল। মৌঙ সামাজিক প্রথা প্রাচীন চীনা সাম্রাজ্য মিং ও চিং-যুগের বলে অনুমান করা হয়। উনিশ শতকে থাইল্যান্ডের রাজবংশ ও বার্মার ঔপনিবেশিক এবং পরবর্তী সামরিক শাসকরা মৌঙ প্রথায় রাজকার্য চালিয়েছিল। যার ফলে এখনো স্থানসমূহে মৌঙ শব্দ ব্যবহার করা হয়। অসমের বুরঞ্জীতে মৌঙের যথেষ্ট মহত্ব আছে। আহোম রাজ্য বা 'মৌঙ ডোন চোন খাম' এই মৌঙ সামাজিক প্রথা দ্বারা পরিচালিত ছিল। নিম্ন অসমকে মৌঙ-ক্লা বলে ডাকা হত বলে কিছু বিদ্বান বলে থাকেন।

## বিভিন্ন দেশের মৌঙ সমূহের নাম
দক্ষিণ-পশ্চিম টাইভাষা সমূহে মৌঙসমূহ নাম রাখা হয়েছিল।
### উত্তর-পূর্বাঞ্চল
* মৌঙ ডুন চোন খাম ১২১৮ খ্রীষ্টাব্দে সৌমার খণ্ডে টাই রাজকুমার চাওলুং চুকাফা রয় তার সাথে বর্তমান চীন দেশের দেহং ডাই চিপচংপান্না ও রুইলী থেকে মৌঙ মাও হয়ে আসা ৯০০০ টাই লোক 'মৌঙ ডুন চোন খাম' গঠন করেছিল যা পরে আহোম রাজ্য বা অসম রাজ্য বলে পরিচিত হয়েছিল। সতেরো শতকে মৌঙটি একটা বৃহৎ আকারের অঞ্চল ঘিরে ছিল এবং মোগলদের বাধা দিতে সক্ষম হয়েছিল।

### চীন

* মৌঙ হাই
* মৌঙ মাও
* মৌঙ হুন
* মৌঙ লিয়ান
* মৌঙ চা
* মৌঙ চিয়াং লো
* মৌঙ হিং
* মৌঙ চিয়াং নুয়া
* মৌঙ ফং
* মৌঙ ওয়েন
* মৌঙ ম্যাং
* মৌঙ হুন
* মৌঙ নুন
* মৌঙ ইউয়ান
* মৌঙ নাগাত

### লাওস
লাওস দেশকে * মৌঙ লাও * বলেও ডাকা হয়।
* মৌঙ ছিং
* মৌঙ জা
* মৌঙ ফুয়ান
* মৌঙ ছ্যু

### মিয়ানমার

* মৌঙ মাও
* মৌঙ হাছাত
* মৌঙ হেপায়েক
* মৌঙ টন
* মৌঙ নাই
* মৌঙ পিং
* মৌঙ গাং

### থাইল্যান্ড
থাইল্যান্ডকে * মৌঙ থাই * বলেও ডাকা হয়।
*নাখোঁ মৌঙ
*বুড়ি মৌঙ

### ভিয়েতনাম

* মৌঙ চা
* মৌঙ লা
* মৌঙ লে
* মৌঙ লেট
* মৌঙ খুং
* মৌঙ নেহে
* মৌঙ তে
* মৌঙ থানহ
## আরও দেখুন
*আহোম জনগোষ্ঠী
*আহোম রাজবংশ
*আহোম সাম্রাজ্য
## তথ্যসূত্র

## উৎস প্রসঙ্গ

* 
* 

বিষয়শ্রেণী:আহোম রাজ্য
বিষয়শ্রেণী:প্রাচীন বিশ্ব
বিষয়শ্রেণী:চীনা ইতিহাসের প্রাক্তন রাষ্ট্র
বিষয়শ্রেণী:মিয়ানমারের প্রশাসনিক উপবিভাগ
বিষয়শ্রেণী:থাইল্যান্ডের উপবিভাগ
বিষয়শ্রেণী:দেশের প্রশাসনিক উপবিভাগের ধরন
বাঘ বন্দি খেলা

**বাঘ বন্দি খেলা** ২০১৮ সালে মুক্তিপ্রাপ্ত একটি বাংলা ভাষার ভারতীয় চলচ্চিত্র। সুরিন্দর ফিল্মসের ব্যানারে নিসপাল সিং এর প্রযোজনায় রাজা চন্দ, সুজিত মন্ডল এবং হরনাথ চক্রবর্তী যৌথভাবে পরিচালনা করেছেন। এতে মূল চরিত্রে অভিনয় করেছেন প্রসেনজিৎ চট্টোপাধ্যায়, জিৎ, সোহম চক্রবর্তী, শ্রাবন্তী চট্টোপাধ্যায়, সায়ন্তিকা বন্দ্যোপাধ্যায়, ঋত্বিকা সেন।

এই চলচ্চিত্রে মোট ৩টি দৃশ্য উপস্থান হয়েছে। ১ম দৃশ্য এ বাঘ ওরফে বারিন ঘটক এর কাহিনী রয়েছে। ২য় দৃশ্য এ বন্দি বলতে দুইজন ওয়েডিং প্লানারের জীবনের কাহিনী রয়েছে। ৩য় দৃশ্য এ একজন উকিল ও তার পরিবার এর মধ্যকার সমস্যা ও সমঝোতার কাহিনী রয়েছে।

বাঘ বন্দি খেলা একটি তিনটি গল্পের একটি নৃতাত্ত্বিক চলচ্চিত্র যা প্রতিটি চরিত্রের জীবনের উপর অপরাধের প্রভাব অনুসন্ধান করে। বারিন ঘটকের পক্ষে অপরাধ দমন করা একটি মিশন, হীরক অপরাধের সাক্ষী হয়ে ম্যানিক বিভ্রান্তি সৃষ্টি করে, অন্যদিকে অগ্নিদেব রায়ের কাছে অপরাধ কেবল একটি খেলা।এতে বাংলা চলচ্চিত্রের তিন সুপার তারকাদের নিজস্ব অনন্য উপায়ে লড়াই করতে দেখা যায়।

## পটভূমি

তিনটি ব্যক্তির চারদিকে আবর্তিত তিনটি গল্প । এক ছদ্মবেশী গুপ্তচর, হত্যার সাক্ষী এবং অপরাধী প্রতিরক্ষা আইনজীবী সবগুলিই একটি সাধারণ সুতো দ্বারা আবদ্ধ - সেটা হল তাদের জীবনে অপরাধের প্রভাব।

## অভিনয়শিল্পী

* প্রসেনজিৎ চট্টোপাধ্যায় -অগ্নিদেব রায়
* জিৎ - বাঘ/বারিন ঘটক
* সোহম চক্রবর্তী -হীরক
* শ্রাবন্তী চট্টোপাধ্যায় -হীরকের প্রেমিকা
* সায়ন্তিকা বন্দ্যোপাধ্যায় -বারিন ঘটকের স্ত্রী
* ঋত্বিকা সেন -অগ্নিদেব রায়ের মেয়ে
*সৌরভ চক্রবর্তী
*শান্তিলাল মুখোপাধ্যায়
*অঞ্জনা বসু
*রাজেশ শর্মা
*ভরত কল
*বিশ্বনাথ বসু

## তথ্যসূত্র

## বহিঃসংযোগ
*

বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ভারতীয় অপরাধমূলক নাট্য চলচ্চিত্র
হাম ফিল্মস

**হাম ফিল্মস** হাম নেটওয়ার্ক গ্রুপের পরিচালানাধিন পাকিস্তানের করাচিতে অবস্থিত একটি চলচ্চিত্র প্রযোজনা এবং বিতরণ সংস্থা। ২০১৪ সালের সেপ্টেম্বরে চ্যানেলটি চালু হয়েছিল এবং ২০১৪ সালের অক্টোবর স্থানীয়ভাবে *না মালুম আফরাদ* নামক প্রথম একটি চলচ্চিত্র মুক্তি দেওয়া হয়। এর হাম ফিল্মস তাদের দ্বিতীয় চলচ্চিত্র বিন রোয়ে ২০১৫ সালের ১৮ জুলাইয়ে মুুক্তি দেয়।

## চলচ্চিত্রের তালিকা

## আরো দেখুন
* জাজ মাল্টিমিডিয়া

## তথ্যসূত্র

## বহিঃসংযোগ
* 
* 

বিষয়শ্রেণী:চলচ্চিত্র প্রযোজনা কোম্পানি
বিষয়শ্রেণী:পাকিস্তানের গণমাধ্যম কোম্পানি
বিষয়শ্রেণী:২০১৪-এ প্রতিষ্ঠিত গণমাধ্যম কোম্পানি
বাচ্চা শ্বশুর (চলচ্চিত্র)

**বাচ্চা শ্বশুর** হলো ২০১৯ সালে একটি বাংলা ভাষার ভারতীয় হাস্যরসাত্মক নাট্য চলচ্চিত্র। যা বিশ্বরূপ বিশ্বাস পরিচালনা করেছেন। পাভেলের লেখা, ছবিটিতে প্রধান চরিত্রে বিশ্বরূপ বিশ্বাসের সাথে জিৎ , কৌশানী মুখোপাধ্যায়, আমান মেহরা এবং চিরঞ্জিত চক্রবর্তী অভিনয় করেছেন। ছবিটি ২০১৯ সালের ৮ ফেব্রুয়ারি মুক্তি পায়।

## পটভূমি

স্পন্দন ইসলাম ( জিৎ ) তার শ্বশুরকে তার ছেলের মধ্যে দেখেন। এর পরেই বিশৃঙ্খলা দেখা দেয়। স্পন্দন তার ছেলেকে একজন মহিলার কাছে ভূত-প্রতারণার চেষ্টা করার জন্য নিয়ে আসে। যখন তার স্ত্রী জোনাকি ( কৌশানী মুখোপাধ্যায় ) এই বিষয়ে জানতে পারেন, তখন তিনি নিশ্চিত হন যে স্পন্দন মানসিকভাবে অস্থির, তাই জোনাকিকে স্পন্দনকে মানসিক হাসপাতালে রাখতে বাধ্য করা হয়।

## অভিনয়শিল্পী

* স্পন্দন ওরফে স্পাইডির চরিত্রে জিৎ
* জোনাকির চরিত্রে কৌশানী মুখোপাধ্যায়
* আমান মেহরা
* জোনাকির বাবার চরিত্রে চিরঞ্জিত চক্রবর্তী
* বিশ্বরূপ বিশ্বাস
* উর্মিমালা বসু
* অম্বরীশ ভট্টাচার্য 
* কুশল চক্রবর্তী
* অনামিকা সাহা
* প্রতুল চরিত্রে জগন্নাথ বসু
## তথ্যসূত্র

## বহিঃসংযোগ

*

বিষয়শ্রেণী:২০১৯-এর চলচ্চিত্র
বিষয়শ্রেণী:সুরিন্দর ফিল্মসের চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বিশ্বরূপ বিশ্বাস পরিচালিত চলচ্চিত্র